Kim Chen In Koreya urushi tugaganining 62 yilligini otasi va bobosining qabrini ziyorat qilish bilan nishonladi

KXDR yetakchisi Kim Chen In otasi Kim Chen Ir a bobosi Kim Ir Senning mo‘miyolangan jasadlari saqlanadigan Kimsuan yodgorlik majmuasini ziyorat qildi, deya xabar bermoqda “TASS”. Davlat rahbari shu tariqa 1950—1953-yillardagi Koreya urushi yakunlanganining 62 yilligini nishonladi.

Tashrif yarim tunda bo‘lib o‘tdi, Kim Chen Inni harbiy qo‘mondonlik vakillari kuzatib bordi.
“Marosim ishtirokchilari amerikalik imperialistlar bilan kurashda g‘olib chiqib, ikki marhum yetakchi intilgan millatlar birlashuviga erishishga qasamyod qildi”, — deyiladi Koreya Markaziy telegraf agentligi xabarida. Boshqa tafsilotlar keltirilmadi.